Foto's: Sleepwa vol eetgoed toe gesteelde bakkie | Maroela Media
Foto's: Sleepwa vol eetgoed toe gesteelde bakkie
Vier verdagtes is in hegtenis geneem nadat polisiebeamptes en beamptes van die departement van paaie en vervoer Woensdag in die vroeë oggendure 'n bakkie met 'n sleepwa op die N1, suid van Polokwane in Limpopo, voorgekeer het.
Brig. Motlafela Mojapelo, woordvoerder van die polisie, het gesê die voertuig is omstreeks 03:30 voorgekeer en deursoek nadat die polisie inligting ontvang het dat 'n gesteelde voertuig op die N1 vervoer sou word. Die bakkie het 'n waentjie gesleep wat hoog gepak was met peuselhappies wat met seile bedek was.
By nadere ondersoek het beamptes gevind dat die "vrag eetgoed" eintlik 'n grys bakkie was wat op die sleepwa gelaai was en met die pakke eetgoed bedek was. Die bakkie is vroeër in Gauteng gesteel.
Die vier verdagtes, tussen 30 en 40 jaar oud, is op die plek in hegtenis geneem. Hulle sal binnekort in die Polokwane-landdroshof verskyn op aanklag van besit van 'n gesteelde voertuig.
'Emfuleni finaal op sy knieë'
Sassa: Betalings vir Augustus 'sonder uitdagings'
Ja, waarmee sal hul nie vorendag kom nie
Jou eens Geliefde Bakkie is onder 'n plastic sak cheap Kaaskrulle
Ek het altyd geweet daardie cheap reusagtige sakke chips en fake kaaskrulle word deur niemand geeet nie. Die Ghost Pops Gang gebruik die sakke met cheap snoeperye om jou eens geliefde en nou gesteeelde bakkie toe te pak om oor die grens te smokkel.
Mense wil my nie glo nie…..maar jy moet die getal karavane sien wat binne-in shacks toegebou is in Mosambiek….
Suid Afrika, 24 jaar later, hoofstad en speelplek van moordenaars, verkragters, diewe, swendelaars, elke moontlike misdadiger en ons tel voort! As jy winkels wil stroop of my motor met klippe wil bestook dink net 'n rede uit vir een of ander betoging, Die sogenaamde "beste grondwet ter wereld" beskerm jou as misdadiger, mens kan dit ook Afrika demokrasie noem. Ons as wetgehoorsame burgers moet magteloos staan en kyk hoe verander ons land in 'n helhool, hoe stort die land oor 'n afgrond onder leiding van die huidige regime… Sien julle nie wat gebeur nie, of wil julle nie sien nie…?